Stå stille, Maddie.
Brudekjoler er ikke lagd for rastløshet.
De er en halvtime forsinket. Pappa?
Rett til svarer.
Hei, Evan. Det er faren din igjen.
Søsteren din gifter seg i dag,
og hun hadde likt det om du var her.
Og flott om du kan ta med brudgommen også.
Bilen til Buck er kommet.
Ok!
- Har Chimney på seg smoking? - Jeg så ikke etter.
Det går bra.
Ser det bra ut?
Du er nydelig.
Å! Nei, nei.
Ikke la ham komme inn. Han må ikke se meg før vielsen.
Hvorfor er dere kledd sånn?
Det var en temafest.
Hva da? Pastell og spy?
Nei, 80-tallet. Jeg er Crockett, han er Tubbs.
Han er Tubbs, jeg er Crockett. Og dette er ikke mitt spy, tror jeg.
Samme det. Kan dere gå og skifte? Dere er forsinket.
Hvor er Chimney?
Det er komplisert.
- Lekkert. - Hei.
Du er sen.
Måtte kjøre Christopher til søskenbarnet.
Miniburgere.
- Nei. - Det gjorde du ikke.
- Vi venter til Chimney er her. - Kan vi ta noe å drikke, da?
Ikke sjampanjen.
- Så fint at du kom. - Så klart.
Er det lov med en date i et utdrikningslag?
Jeg har kjent Chimney lenge.
Ja. Og han er ikke daten min før i morgen. I kveld handler det om Chimney.
Men bryllupet hans handler om deg?
- Noe å drikke? - Appelsinjus. Jeg har bakvakt.
Hva er dette? Jeg sa jo at det er 80-tallsfest.
De hadde Henley-trøyer på 80-tallet.
Hva skal dere være? Bryllupssangeren?
Det er 90-tallet.
Crockett og Tubbs?
-Miami Vice? - Hvem av dere er Crockett?
- Jeg. - Jeg.
- Hvilket rom er det? - Her, tror jeg.
Miniburgere!
Prøv å ta en, og du mister armen.
Vi bare venter til Chimney kommer.
Nydelig.
Legg den tilbake nå med en gang.
Han tar fortsatt ikke telefonen.
Det er problemet med nummervisning.
Kanskje du kan ringe ham?
Nei, jeg ringer ikke. Han sa at han ikke ville ha denne festen.
Hva mener du? Det sa han ikke.
Nei, Buck. Jeg har jo sagt at jeg ikke vil ha utdrikningslag.
Klart du vil det. Det er siste natt som fri mann.
Nei. Det er en natt på hotell
før jeg drar hjem til kvinnen jeg har bodd sammen med en stund.
Jeg snakker ikke om strippere og utskeielser.
Det blir en koselig karaoke med 80-tallstema.
Du gir meg hodepine.
Ok, flott. Jeg tar meg av alt.
Vi burde gå som Crockett og Tubbs.
Absolutt.
- Ha det. - Takk.
Vent. Kom an, folkens. Er det mulig?
Ok, hør her. Bli for karaoken og...
Vi må hjem til barnevakten.
Takk. Dette var som det var.
Ravi.
Ses i morgen, ok?
Beklager, jeg må dra.
Du også? Hvor brenner det?
Angeles Crest.
Må du på jobb?
Ja. Jeg skal gjøre mitt beste for å komme i bryllupet.
Ja, greit.
Pass på deg selv.
Søren, tenk at han ikke kom til sitt eget utdrikningslag.
Kanskje han mente det da han sa han ikke ville ha et.
- Ups. Beklager, feil rom. - Vent.
Vil dere ha miniburgere?
Skål, Chimney!
Tenk at han går glipp av sitt livs beste utdrikningslag.
Han burde vært her. Disse folka elsker ham.
- Ja. De gjør virkelig det. - De gjør virkelig det.
Vent. Vet du hva?
Hvis han ikke kan komme til festen, burde vi bringe festen til ham.
- Vi bestiller en Uber. - Vi bestiller en Uber.
Chimney!
Kom igjen.
Den er låst.
- Har du nøkkel? - Trenger ikke.
Vi er brannmenn.
Det er vi.
Chimney!
Han sover sikkert.
Kanskje vi burde la ham sove. Han skal gifte seg i morgen.
- Ja. - Ja. Her. Kom igjen.
Hei, dere.
Vi må bare være stille.
Eddie.
- Eddie! - Nei.
Nei.
Kom igjen. Vi...
Vi må dra.
Chim, kom igjen. På tide å stå opp.
Chimney.
Jeg tror ikke han er her.
Han er ikke her.
Det er ikke bra.
- Ringer du nødetaten? - Jeg er nødetaten.
Jeg ringer Chimney.
Han svarer ikke.
Har du ham på Find My Friend?
Ja.
Han er på Century Park East.
Hvorfor er han på Century Park East?
Og hvorfor svarer han ikke?
Hei, kamerat. Er alt i orden?
Jeg har på følelsen at jeg burde vært et sted, men jeg... husker ikke hvor.
Nå, hva heter du?
Jeg heter...
Howard.
Ok. Takk. Jeg bør komme meg av gårde.
Jeg tror ikke du burde kjøre.
Ja, men jeg må komme meg til...
til den greia.
- Hva? - Hør her.
La meg kjøre. Jeg kan kjøre deg til greia.
Vet du hvor greia er?
Ja. Jeg vet hvor greia er. Kom ut.
Ja, det er snilt av deg. Det er hodet mitt, vet du?
Ja visst.
Ålreit.
- Går det bra? - Ja.
Ja.
FOR FIRE DAGER SIDEN
Kevin Lee, min elskede bror,
jeg påkaller ditt navn idet et nytt år har gått
og dagen da du gikk bort, er kommet igjen.
Og ettersom jeg elsker deg for evig
og ikke kan glemme din nåde så stor og vid som himmelen,
tilbyr jeg deg ydmykt et måltid med klar vin og forskjellige retter.
Han er her.
Jeg kan føle ham.
Så... bryllup på søndag. Du må være spent.
- Beklager. - Ikke tenk på det.
Litt nervøs også, hva?
Jeg er ikke nervøs.
Jeg er bare litt skjelven,
og jeg har en hodepine som ikke vil gi seg.
Vil du ha aspirin?
Nei. Det blir nok bra bare jeg får sagt "ja".
Hva skjedde med planen om å ha en enkel sak hjemme?
Endring i planen.
Uansett hvor enkelt du tror noe skal være, blir det aldri det.
Foreldrene til Maddie betaler for lokalet. Det hjelper litt.
Kommer de?
De var ikke i det første bryllupet. Jeg tror de prøver å kompensere for det.
Vel, de ventet på den rette, mener nå jeg.
Ja. Jeg lovte å ikke sette henne i en situasjon
der hun føler hun må knivstikke meg til døde.
Jeg vurderer å ha med det i løftene.
Hører du det, Kevin? Broren din har ikke endret seg.
Maddie oppfører seg som om det er brysomt at foreldrene tar over,
men jeg tror hun ønsker seg en formell sak i all hemmelighet.
Jeg kan ikke klandre henne.
Hun foreslo til og med at vi ikke ses i 24 timer før seremonien.
Tradisjon. Det er viktig.
Ja da, det er det.
Men én tradisjon kan jeg godt klare meg uten.
Min framtidige svoger insisterer på å ha et utdrikningslag.
Jeg tror det var da hodepinen startet.
Hva faen feiler det deg?
Jeg kommer for sent på jobb.
Hva fant du?
Telefonen var der, men ikke Han.
- Hva med bilen hans? - Ingen tegn til den heller.
Greit. Send ut en etterlysning av Han og bilen hans.
Betjent Williams, er det trafikkameraer der?
Ja, et par, faktisk.
Jeg sjekker kameraene og ser om jeg finner ham.
Jeg sjekker anropsloggene for å se om noen har ringt fra det området.
Har bruden stukket av?
Brudgommen.
Jeg har vondt i føttene. Greit om jeg setter meg her?
- Ja visst. - Ja.
Er du ferdig med julehandelen?
Hvert år sier jeg at jeg skal være tidlig ute.
Men jeg venter alltid til siste øyeblikk.
- Er det jul? - Det er alltid jul, Howie.
Kjenner jeg deg?
Klart du gjør.
Du kan glemme alt annet, men aldri meg, ikke sant?
Ja visst. Ja, sikkert.
- Se hva jeg har kjøpt til henne. - Henne?
Vår utkårede.
Endelig har jeg funnet den perfekte gaven.
Hva syns du?
Hun kan bruke den til å knivstikke meg til døde.
Jeg vet at hun har ønsket seg det.
Vi tester den.
Å ja.
Den går dypt.
Bedre enn en skalpell.
Vet du, jeg var kirurg en gang.
Doug?
Var det der du fant mobilen hans?
Ja. Dette er veien han ville ha tatt for å komme til utdrikningslaget.
Kom igjen.
Der er han.
Herregud.
Hva driver han med?
Å nei.
Går han på bussen?
En Metro Express-buss.
- Så dere nummeret på bussen? - Ja.
Jeg ringer MTA.
Beveger han munnen?
Det ser ut som om han prater med noen.
Men det er ingen der. Han snakker med seg selv.
Kanskje han hallusinerer?
Kan dette være en forsinket reaksjon på hjerneskaden?
Det er vel mulig, men jeg tror ikke det.
Et slags sammenbrudd, da?
Jeg vet ikke. Når Chimney blir stresset, avleder han.
Gjør ham vanskelig å lese av og til.
Han ble stresset av å gifte seg med meg.
Feil.
Det var den ene tingen han ikke stresset med overhodet.
Kanskje jeg ble for opphengt i drømmebryllupet.
Jeg gledet meg sånn til å gifte meg med ham.
Det eneste jeg er helt sikker på, er han gledet seg til å gifte seg med deg.
Vi snakket med bussjåføren.
Hun sa han virket litt fjern, men ellers normal.
- Sa han noe til henne? - Det var det som var litt rart.
Hun sa at han snakket om å komme for sent på jobben.
Jobben?
Denne bussen krysser byen. Ikke i nærheten av brannstasjonen.
Hvor gikk han av?
Hei, du, alt i orden?
- Ja, jeg er bare sent ute til jobben. - Ja vel.
Hvor jobber du?
Her, trodde jeg.
Jeg er litt forvirret.
Ja, jeg ser det.
Fortell meg hvor du jobber. Kanskje jeg kan hjelpe deg.
Ja.
Skinny Bob's K-Town Karaoke. Den burde være her.
Snakker du om den brannfellen av en karaokebar?
- Den brant ned for mange år siden. - Brant ned?
Ja.
Tomta har stått tom en stund.
Ikke noe pent syn.
Og så bygde de dette.
En smart kombinasjon av rimelige leiligheter
og arealer for detaljhandel.
Kom igjen!
Du er utrolig. En helt.
Sett deg litt, min venn.
Nei. Det er noe som ikke stemmer.
Hva er det med meg?
Det er noe galt med hodet ditt.
- Ja. - Det er noe galt.
Du ser ikke ut.
Det er noe galt...
Han sa han virket opprørt og så febrilsk ut.
Vitnet sa også at Chimney trodde at bakeriet var en karaokebar.
Han var her nå nettopp.
Betjenter gjennomsøker området.
Vi blir her i tilfelle han kommer tilbake eller vi hører noe nytt.
- Takk. - Vi finner ham, Maddie.
Jeg vet det.
Utdrikningslaget hans var på en karaokebar.
Kanskje han prøver å komme seg dit.
Og det var i går kveld.
Vet han ikke hvilken dag det er?
Mulig han ikke vet hvilket år det er.
Chimney sa til bussjåføren at han kom for sent på jobb.
Ansatt hyllet som helt i karaokebar-brann
Chimney jobbet på en karaokebar til den brant ned i 2005.
Men se på adressen.
Den lå på det hjørnet.
Kan han ha glemt 20 år av livet sitt?
Han er kanskje ikke den eneste.
FOR TO UKER SIDEN
Hvis du ikke vil ha utdrikningslag, må du bare si det til ham.
Å si nei til Buck er som å be en hund om ikke å jukke på beinet ditt.
Vel, turtelduene der borte hadde seg visst
da de hørte gråt komme fra taket.
En kikker?
Han kom seg inn via et panel på kjøkkenet.
Han ble sittende fast i klimaanlegget.
- Har han ikke hørt om internett? - Han har smerter i brystet.
Noen må inn for å undersøke ham
mens resten av oss prøver å få ham løs.
Jøss. For et lekkert sted.
Ved vannet, egen parkering.
Perfekt for et sosialt arrangement.
- Ikke sant, Eddie? - Jeg går inn.
LAFD. Hvordan føler du deg?
Helt ærlig?
Ydmyket, knust. Som om jeg er i ferd med å få hjerteinfarkt.
LAFD. Bli der du er.
Jeg har ham, kaptein.
- Vi er nesten over dere. - Ok. Vi setter i gang.
- Hva heter du? - Thom.
Hei, Thom. Jeg heter Howie, men blir kalt Chimney.
Ok. Bare et øyeblikk, kompis.
Kan jeg få fingeren din?
Jeg skal sjekke pupillene dine.
Du klaget over smerter i brystet?
Hjertet dunker.
Det gjør vondt i brystet, og det er vanskelig å puste.
Prøv å slappe av, ok?
Slappe av?
Jeg har nettopp sett forloveden min elske med en annen mann.
Forloveden, hva?
Så du er visst ingen vanlig kikker?
Hvordan kunne hun gjøre dette mot meg?
Hei, Thom.
Bedre å få vite det nå enn senere, hva?
Ja.
Ålreit.
Du er litt varm, men pulsen din er jevn. Har smertene blitt verre?
Jeg har en grusom hodepine, og det er som om jeg har hjertet i halsen.
Det er ikke hjerteinfarkt. Det er nok bare et panikkanfall.
Ok, kanalen er avdekket.
- Hvordan går det? - Vi er klare.
Kan du ta mål?
- Hvor høy er du? - Én åttién.
Ålreit, kaptein.
Gi det rundt to meter herfra.
- Oppfattet. - Ok. Da setter vi i gang, Chim.
Ålreit, Thom.
Nå må du beskytte øynene dine. Se vekk.
Ok.
Litt til. Vi vil ikke ha noen ulykker.
Hold ut, Thom. Litt til, Hen.
Sånn, ja.
Forsiktig.
Bra.
Rolig og forsiktig.
Sånn, ja.
Har ham.
Bra jobba, Chim.
La oss få deg ut, kamerat.
Jeg har deg.
Sånn.
Takk.
Ingen årsak!
Han virker ganske oppskaket, hvilket er forståelig.
Men forloveden din vil klare seg.
Forloveden min?
Sa han at han var det?
Ja, han sa dere var forlovet.
Jeg vet ikke hvilket år han tror det er, men Thom er ikke forloveden min.
Han er eksmannen min.
Skilsmissen har vært endelig i 17 måneder.
Ikke at jeg teller.
Hei, jeg tok med et klesskift til deg.
Takk.
Og litt mat.
Du behøver ikke bekymre deg for noen ting, ok?
Alt er tatt hånd om.
Takk for at du tar deg av alt sammen. Og mamma og pappa?
Bare urolige for deg.
- Hvem snakker hun med? - Sykehuset.
Hun forhører seg om en pasient, ikke Chimney.
Husker du utrykningen for noen uker siden?
Kikker-mannen i ventilasjonskanalene?
Han? Er han fortsatt på sykehus? Han ble ikke skadet engang.
Nei, men Hen tror at han kan ha hatt samme type atferd som Chimney.
Viral encefalitt.
Fyren fra motellet hadde vært i Mellom-Amerika.
De tror han tok det med seg tilbake.
Og Chimney var tett på ham.
Så det er det vi tror dette er? Chimney har encefalitt?
- Vi bør nok alle bli sjekket. - Ja.
Men Chimney var den eneste som oppholdt seg nær bæreren
i en ventilasjonskanal.
Hva er prognosen?
Hvis han var på sykehus, ville det vært bra.
Men for hvert minutt som går uten behandling,
blir hevelsen i hjernen verre
og øker sannsynligheten for at han får varig hjerneskade.
Hen, pasienten. Hvordan er tilstanden hans?
Han døde i dag morges.
Beklager.
Går det bra, frue?
Herregud. Gjorde han det med vilje, tror du?
Jeg tror ikke det. Ring nødetaten.
Be dem sende flere ambulanser og redningsmannskaper, ok?
Ikke prøv å rette ut armen, ok? Stå stille.
Jeg kommer tilbake hvis jeg får tid.
Nei, nei. Ikke reis deg. Ikke ennå, ok? Bli sittende.
Du har en hodeskade. Frue, snakk til ham.
Kom og hent meg om han blir forvirret.
Hei! Jeg trenger hjelp her borte!
Hei, kan du høre meg?
- Ambulanse er på vei. - Greit, men vi venter ikke.
Du må hjelpe meg. Denne mannen har et anfall.
Legg setet bakover.
Jeg skal åpne luftveiene hans.
- Er det din veske? - Herregud. Takk.
Frue. Frue!
- Hva heter du? - Louann.
- Louann, dette klarer vi, ok? - Ja.
Ok. Vi gjør det samtidig. Klar?
På tre. Én, to, tre.
Bra jobba.
Kan du høre meg?
- Hjelp! Her borte! - Ok.
Louann, hold øye med ham til ambulansefolkene kommer.
Si til dem at han har et tonisk-klonisk anfall.
Ok.
Hjelp!
Kona mi. Hjelp. Hun er skadet.
- Ok. Hva heter du? - Mario.
- Hva heter kona di? - Valerie.
Hun snakket nettopp med meg. Hun er der borte.
Val!
Å gud.
Valerie, kan du høre meg?
Valerie!
Hun mister mye blod, men hun puster.
Det er lårarterien.
- Gi meg det beltet. - Beltet mitt?
Ja. Jeg bruker det som turniké.
Turniké er fransk for "stopp blødningen", hvilket vi skal gjøre nå.
Ålreit. Bra.
Beklager, Valerie, men jeg er glad du er her hos oss igjen.
Elskling, jeg er her. Jeg er her, ok?
Dette vil gjøre vondt, Valerie.
- Det går bra. - Ålreit.
Mario, hold et konstant og jevnt trykk på dette, ok?
Dette går bra.
Er du lege?
Nei.
- Jeg jobber i en karaokebar. - Går det bra?
Nå kommer de.
De kommer.
Nå kommer de. Ok, elskling?
Takk ig...
Igjen.
Ok. Takk skal du ha. Du har vært til stor hjelp.
Han har vært her.
- Han forårsaket ikke dette, vel? - Nei.
Vitner sier at en mann som passer til beskrivelsen
utførte førstehjelp før nødetatene kom hit.
Kanskje han husker hvem han er.
Han skal ha sagt at han jobbet i en karaokebar, så jeg tror ikke det.
Han husker kanskje ikke hvem han er, men han er den han er.
- Det har ikke endret seg. - Han kan ikke være langt unna.
- Hva om han tok en buss? - La oss anta at han ikke gjorde det.
Spre dere. Let.
Greit. Jeg skal be politiet om å fokusere på området.
Vi finner ham.
Ja.
Chim!
Chimney!
Howard Han!
Chim!
Howard Han!
Chim!
Kom igjen, Chim.
Howard Han!
Akkurat. Ja.
Ja. Rundt her. Langt der nede.
Ikke gjør det.
Jeg tror folk leter etter meg.
Ja visst gjør de det.
Se på hendene dine.
Se på skjorta di.
Har jeg gjort noe fælt?
Kom an, Chim.
Hvor er du?
Hun er i hodet ditt, ikke sant?
Jeg kjenner følelsen.
Hun gikk fra deg.
Du er sikkert forvirret,
såret og sikkert veldig redd.
Faen, hun ble hos meg lenger, og jeg banket henne sønder og sammen.
Kanskje du skulle ha prøvd med litt tøff kjærlighet.
Hun liker det.
Du er syk.
Nei.
Du er syk...
i hodet.
Du skulle ha dødd i en meningsløs ulykke.
Kanskje du gjorde det uten å vite det.
Alt du har, har du stjålet fra en annen.
Jeg skulle vært et sted.
Hvor må du være?
Du hadde deg med en gift kvinne.
Stjal henne fra mannen hun var ment å være sammen med.
Jeg har ikke gjort noe.
Du husker ikke navnet hennes engang.
Du skal ingen steder.
Bare gi slipp, lille venn.
Lukk øynene, og alt kan være over.
Sov.
Ikke kjemp imot. Bare sov.
Sov.
Bare sov.
Hei, bror.
Kevin?
Er du brannmann?
Howie, du må komme deg opp.
Jeg er så trøtt, Kevin.
Jeg har så vondt i hodet. Jeg vil bare hvile.
Nei, du kan ikke hvile. Ikke ennå.
Du er syk, og du trenger legehjelp.
Det vet du.
Du vet at hvis du legger deg ned nå, vil det være her de finner deg.
Jeg savner deg virkelig.
Jeg er glad du har det bra.
Det går bra med meg.
Og med deg også, men du må opp og stå.
- Hvor er Doug? - Han har aldri vært her.
Men det er du?
Du inviterte meg.
Husker du?
Nå må du gå.
Hvor?
Hjem, bror.
Bare kom deg hjem.
Howard.
Herregud. Går det bra?
Alle har lett etter deg.
Hvor har du vært?
Hvor er Kevin?
Du ser ikke frisk ut, Howard.
Hvor er Kevin?
Howard.
Kevin er død.
Nei!
Nei.
Howard.
For lyst.
Hei.
Ikke føl at du må snakke.
Vet du hvor du er?
Vet du...
Vet du hvem du er?
Unnskyld.
Nei, det går bra.
Jeg er lei for at det ikke ble noe bryllup.
Husker du det?
Ja.
Gid du ikke gjorde det.
- Du må være temmelig forbanna. - Tuller du?
Jeg er så glad.
Pappa!
- Hei. - Hei.
Beklager. Hun snek seg vekk.
Det er i orden.
Hun er som faren sin. Liten, men kvikk. Ikke sant, vennen?
Jeg prøvde å komme meg hjem til dere.
Til dere begge.
Vi finner alltid tilbake til hverandre.
Kan jeg spørre deg om noe?
Hva som helst.
Vil du gifte deg med meg?
Så snart du er ute herfra.
Flott.
Når blir det?
Legen sa antakelig tre uker.
Hva om jeg ikke vil vente tre uker?
Hva om jeg ikke vil vente et minutt til?
Du er så vakker.
Ok. Kom hit.
Stå stille.
- Gifte seg på et sykehus. Det er... - Jeg vet. Galskap.
Jeg hadde tenkt å si "passende".
- Ok. Jeg tror tiden er inne. - Greit.
La oss gifte oss.
Ok.
Du er veldig kjekk.
Takk, begge to.
Ikke få meg til å gråte.
Jeg vet at Kevin smiler nå.
Ja, det gjør han.
Det ble ei jente
Kjære venner og familie,
vi er samlet her i dag
for å feire ekteskapet mellom Maddie og Howard.
Ta hverandres hender.
Vil du, Howard, ta Maddie til din ektefelle
og elske og ære henne, og bli trofast hos henne
i gode og onde dager
til døden skiller dere?
Ja.
Og vil du, Maddie,
ta Howard til din ektefelle
og elske og ære ham, og bli trofast hos ham
i gode og onde dager
til døden skiller dere?
Ja.
Ringene?
Disse ringene er et symbol på deres forening.
En ubrutt sirkel uten ende.
La dem være en påminnelse om deres kjærlighet og forpliktelse
i årene som kommer.
Foran disse vitnene har dere lovet deres liv til hverandre.
Med deres lykkønskninger,
og ved den myndighet som er gitt meg av staten California
og Los Angeles brannvesen,
er dere to nå gift.
- Hurra! - Ja!
Beklager at jeg er sen. Den brannen var et beist.
Det er du også.
Hei, se hvem som nesten rakk det.
Gratulerer. Leit at jeg gikk glipp av seremonien.
Takk, Tommy.
Ja, det ser ut som du var
opptatt.
Kake?
Hei.
Det var jammen meg på tide.
Hvordan føler du deg?
Som hjemme.
Hvorfor det? Fordi alle viktige øyeblikk i våre liv skjer på et sykehus?
Det har blitt en greie.
Nei, fordi vi er sammen.
Det er alt.
Dog ikke det mest romantiske stedet for en bryllupsreise.
Det fins verre.
- Et veltet cruiseskip. - Et veltet cruiseskip.
Jeg kan ikke tro det.
Vi er gift.
Ja. Ser man det.
Var det drømmebryllupet ditt?
Det kan du ta deg faen på. Hva med deg?
En dag jeg aldri vil glemme.
Var Buck og Tommy et par før hukommelsestapet mitt?
Ja, faktisk.
Så ikke alt er tilbake.
Hvis du trenger en oppfriskning, så er jeg her.
Bra.
Hvorfor kaller de meg Chimney?
Oversatt av: Sissel Drag